Συντεταγμένες: 41°20′45″N 25°42′30″E﻿ / ﻿41.345811°N 25.708455°E﻿ / 41.345811; 25.708455

*Για το χωριό Άβρεν της επαρχίας της Βάρνα δείτε τη σελίδα αποσαφήνισης Άβρεν.*
Το **Άβρεν** (βουλγαρικά: *Аврен*) είναι ένα χωριό στη νότια Βουλγαρία στην επαρχία του Κάρτζαλι. Βρίσκεται 20 χιλιόμετρα οδικώς νότια από το Κρούμοβγκραντ και περίπου 4 χιλιόμετρα βορείως από τα Βουλγαρο-Ελληνικά σύνορα. Από το 2007 η Ελλάδα με τη Βουλγαρία έχει ξεκινήσει συνομιλίες για να την άνοιξη συνοριακού σταθμού με τον οποίο θα συνδέονται οδικώς το Άβρεν με το χωριό Μυρτίσκη της ορεινής Ροδόπης  .

Ιστορία
-------

Στο χωρίο υπάρχουν σημάδια ότι στην περιοχή ήταν εγκαταστημένοι αρχαίοι Θράκες. Στην περιοχή του χωριού έχουν βρεθεί δύο αρχαίοι τάφοι, ένας στην περιοχή Τούμπατα (Тумбата) και ένας κοντά στο παλιό χριστιανικό κοιμητήριο. Σύμφωνα με μια προφορική παράδοση το παλαιότερο όνομα του χωριού ήταν Μπέλι Πραν (Бели пран). 

Κατά την Οθωμανική περίοδο υπήρξε εξισλαμισμός. Σύμφωνα με τον Λούμπομιρ Μιλέτις (Βούλγαρος γλωσσολόγος - ιστορικός - εθνογράφος 1863-1937) έως το 1912 το χωριό αποτελείτο από Βούλγαρους χριστιανούς και Πομάκους μωαμεθανούς .

Στο τέλος του 19ου αιώνα κάτοικοι του χωριού συμμετείχαν στον αγώνα της Βουλγάρικης Εξαρχίας για την ανεξαρτησία της εκκλησίας από το Πατριαρχείο. Στις αρχές του 20ου αιώνα υπήρξαν μυστικές επιτροπές της ΕΜΕΟ για την απελευθέρωση της Βουλγαρίας από του Οθωμανούς - παρόλο που η περιοχή περιβάλλεται από μουσουλμανικούς πληθυσμούς. 

Μνημείο για τη δολοφονία 42 γυναικόπαιδων το 1913 από Βασιβουζούκους Οθωμανούς στο Α Βαλκανικό Πόλεμο.
Το φθινόπωρο του 1913 κατά τη διάρκεια του Α΄ Βαλκανικού πολέμου (1912-13) Βασιβουζούκοι Οθωμανοί απήγαγαν 42 γυναικόπαιδα από το χωριό Μοναστήρι (το οποίο βρίσκεται νοτιότερα - σήμερα ανήκει στο Νομό Ροδόπης στην Ελλάδα). Οι Βασιβουζούκοι στην περιοχή Ντουμανλί μέσα στο χωριό αφότου βασάνισαν, δολοφόνησαν τα 42 γυναικόπαιδα και με αφορμή το ιστορικό γεγονός αυτό σήμερα στο κέντρο του χωριού υπάρχει μνημείο ειρήνης και μνήμης.

> Το φθινόπωρο του 1913 42 γυναικόπαιδα από το χωριό Μοναστήρι Γκιουμουλτζίνας  απήχθησαν από Οθωμανούς Βασιβουζούκους και μετά από άγρια βασανιστήρια δολοφονήθηκαν στο χωριό Αβρέν στην τοποθεσία "Ντουμανλί". Ας είναι αυτό το μνημείο υπενθύμιση ότι η εθνική έχθρα είναι μοιραία για τα έθνη αλλά η αδελφική συνεργασία θα συμβάλλει στο λαμπρό μέλλον τους.
> 
> — Μετάφραση από τα Βουλγάρικα του κειμένου που υπάρχει στο μνημείο μνήμης.

Αξιοθέατα
---------

Στο χωριό υπάρχει η παλαιά ερειπωμένη εκκλησία του Αγίου Ηλία η οποία χτίστηκε το 1870. Ακριβώς δίπλα στην εκκλησία υπάρχουν τα ερείπια του παλιού σχολείου. Στο μουσείο του Κρούμοβγκραντ υπάρχει η μαρμάρινη πλάκα που υπήρχε στην είσοδο της εκκλησίας. Στο χωριό υπάρχει και η σύγχρονη εκκλησία του Αγίου Νικολάου.

* Η εκκλησία του Άγιου Ηλία (1870).Η εκκλησία του Άγιου Ηλία (1870).
* Η εκκλησία του Αγίου Νικόλα.Η εκκλησία του Αγίου Νικόλα.

Σημείωση
--------

**α.**^**** Το Μοναστήρι είναι χωριό στο Νομό Ροδόπης στην Ελλάδα. Η Γκουμουλζίνα είναι η παλαιότερη ονομασία της Κομοτηνής.

Παραπομπές
----------

1. ↑  www.grao.bg/tna/t41nm-15-09-2022\_2.txt.
2. ↑  «Bulgaria, Greece to Open New Border Checkpoint». Ειδισιογραφική βουλγάρικη σελίδα novinite.com. 2007-05-07.. Ανακτήθηκε στις 2011-06-14.
3. ↑  «Βουλγαρία: Έμφαση στη δίοδο Κομοτηνή - Μακάζα». capital.gr. 2010-09-14.. Ανακτήθηκε στις 2011-06-14.
4. ↑  Μιλέτις, Λούμπομιρ. *Разорението на тракийскит - българи презъ 1913 година*. Sofia: Българска Академия на Науките; Държавна Печатница. σελ. 297.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άβρεν (Κρούμοβγκραντ)** |



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Аврен (Област Кърджали)  της Βουλγαρικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |